
CONSILIUL JUDEŢEAN
		
H O T Ă R Â R E
privind aprobarea participării Consiliului Judeţean Bistriţa-Năsăud la Proiectul „Susţinem un viitor mai bun!”, depus spre finanţare prin POS DRU 2007-2013, Domeniul major de intervenţie 6.3 Promovarea egalităţii de şanse pe piaţa muncii, Axa prioritară 6 ,, Promovarea incluziunii sociale”, în calitate de lider de parteneriat, în parteneriat cu Consiliul Judeţean Sibiu, Camera de Comerţ Industrie şi Agricultură Sibiu, S.C. SIVECO S.A. Bucureşti, AJOFM Sibiu şi AJOFM Bistriţa-Năsăud

Consiliul Judeţean Bistriţa-Năsăud întrunit în şedinţă extraordinară în prezenţa domnului preşedinte şi a 23 de consilieri judeţeni;
	Având în vedere:
· Expunerea de motive nr. 6756 din 03.07.2013 a Preşedintelui Consiliului Judeţean Bistriţa-Năsăud; 
· Hotărârea Consiliului Judeţean Bistriţa-Năsăud nr. 60/2013 privind aprobarea bugetului propriu al Consiliului Judeţean Bistriţa-Năsăud pe anul 2013 conform legii bugetului de stat pe anul 2013 nr. 5/2013 şi a estimărilor pe anii 2014-2016;
· Prevederile Legii nr. 273/2006, privind finanţele publice locale, cu modificările şi completările ulterioare, art.19, alin.1 lit.(a), alin.2, art.35 alin.1,6, art.47, art.53;
· Programul Operaţional Sectorial “Dezvoltarea Resurselor Umane” (POS DRU) aprobat prin Decizia Comisiei Europene C(2007) 5811/22.11.2007;
· Documentul Cadru de Implementare (DCI) – aprobat prin aprobat prin Ordinul comun al Ministrului muncii, familiei şi protecţiei sociale şi Ministrului finanţelor publice nr. 547/1984/ iulie 2010;
· Ghidul solicitantului  - POS DRU 2007-2013, Domeniul major de intervenţie 6.3 Promovarea egalitatii de sanse pe piata muncii, Axa prioritară 6 ,, Promovarea incluziunii sociale”.
În baza art. 91 alin.(1) lit.b) şi lit.f), alin.(6) lit.a) şi lit.c), art. 97 alin.(1) şi art. 102 alin.(1) din Legea administraţiei publice locale nr.215/2001, republicată cu modificările şi completările ulterioare,

H O T Ă R Ă Ş T E:

Art.1. Se aprobă participarea Consiliului Judeţean Bistriţa-Năsăud la Proiectul „Susţinem un viitor mai bun!”, depus spre finanţare prin POS DRU 2007-2013, Domeniul major de intervenţie 6.3 Promovarea egalităţii de şanse pe piaţa muncii, Axa prioritară 6 ,, Promovarea incluziunii sociale”, în calitate de lider de parteneriat, în parteneriat cu Consiliul Judeţean Sibiu, Camera de Comerţ Industrie şi Agricultură Sibiu, S.C. SIVECO S.A Bucureşti, AJOFM Sibiu şi AJOFM Bistriţa-Năsăud. 



Art.2. Se aprobă încheierea Acordului de parteneriat între Consiliul Judeţean Bistriţa-Năsăud, Consiliul Judeţean Sibiu, Camera de Comerţ Industrie şi Agricultură Sibiu, S.C. SIVECO S.A. Bucureşti, AJOFM Sibiu şi AJOFM Bistriţa-Năsăud.
Art.3. Se aprobă valoarea estimată a cheltuielilor eligibile proprii, angajate pe perioada proiectului, în sumă de 5.130.848,44 lei (inclusiv TVA eligibil).
Art.4. Se aprobă valoarea contribuţiei proprie la proiect, în sumă de 102.616,97 lei.
Art.5. Consiliul Judeţean Bistriţa-Năsăud se obligă să asigure resursele necesare implementării optime a proiectului în condiţiile rambursării/decontării ulterioare a cheltuielilor. 
Art.6. Consiliul Judeţean Bistriţa-Năsăud se angajează să suporte cheltuielile neeligibile ocazionate de implementarea proiectului, dacă va fi cazul.
Art.7. Prezenta hotărâre a fost  adoptată cu un număr de „22 voturi pentru”. 
	Art.8. Cu ducere la îndeplinire se încredinţează Direcţia dezvoltare durabilă, proiecte europene din cadrul Consiliului Judeţean Bistriţa-Năsăud.
	Art.9. Prezenta hotărâre se comunică prin grija Serviciului comunicare, relaţii publice, relaţii externe cu:
 	- Direcţia administraţie locală
	- Direcţia dezvoltare durabilă, proiecte europene
- Direcţia economică 
- Cabinet preşedinte
- Consiliul Judeţean Sibiu
- AJOFM Sibiu
- Camera de Comerţ Industrie şi Agricultură Sibiu
- AJOFM Bistriţa-Năsăud
- Instituţia Prefectului judeţul Bistriţa-Năsăud.


P R E Ş E D I N T E,
Emil Radu Moldovan

